Ανοιχτός διάλογος

Μια διεθνής κοινότητα

Καλώς ήλθατε στη διεθνή ιστοσελίδα για την προσέγγιση του Ανοιχτού Διαλόγου. Η προσέγγιση αναπτύχθηκε στη Δυτική Λαπωνία από τη δεκαετία του 1980 και τώρα εισάγεται και σε πολλές άλλες χώρες. Αυτή η ιστοσελίδα σχεδιάστηκε για να εισάγει ένα διεθνές κοινό στην προσέγγιση του Ανοιχτού Διαλόγου και θα συμπεριλάβει blog για εξελίξεις σε όλο τον κόσμο, συμπεριλαμβανομένων νέων υπηρεσιών, εκπαιδευτικών προγραμμάτων και ερευνών. Σύντομα θα περιλαμβάνει ένα τμήμα blog, όπου όσοι ασχολούνται με την ανάπτυξη του θα γράφουν άρθρα σχετικά με τον Ανοιχτό Διάλογο, και ένα φόρουμ, όπου όσοι ενδιαφέρονται να μάθουν περισσότερα για την προσέγγιση και να επικοινωνήσουν διαδικτυακά, να μπορούν να το κάνουν. Εν ευθέτω χρόνο θα αναρτηθούν επιπλέον πηγές σχετικά με την προσέγγιση.

Καθώς αυτή είναι μια διεθνής ιστοσελίδα, θέλουμε να είναι όσο πιο πολύγλωσση γίνεται και άρα καλούμε μέλη της κοινότητας του Ανοιχτού Διαλόγου να μεταφράσουν σελίδες στη δικής τους γλώσσα. Και όποιος άλλος θέλει μπορεί να προσφερθεί να μεταφράσει σελίδες/περιεχόμενο μέσω της φόρμας που υπάρχει [σ’ αυτή τη σελίδα](http://open-dialogue.net/translate/).

###### Τί είναι η προσέγγιση του Ανοιχτού Διαλόγου;

Η προσέγγιση του Ανοιχτού Διαλόγου είναι τόσο μια φιλοσοφική/θεωρητική προσέγγιση για τους ανθρώπους που βιώνουν μια κρίση ψυχικής υγείας και τις οικογένειες/δίκτυά τους, όσο και ένα σύστημα φροντίδας που αναπτύχθηκε στη Δυτική Λαπωνία στη Φινλανδία τα τελευταία περίπου 30 χρόνια. Στη δεκαετία του 1980 οι ψυχιατρικές υπηρεσίες στη Δυτική Λαπωνία ήταν σε κακή κατάσταση, για την ακρίβεια είχαν ένα από τα χειρότερα επεισόδια ‘σχιζοφρένειας’ στην Ευρώπη. Τώρα έχουν τα καλύτερα καταγεγραμμένα αποτελέσματα στο Δυτικό Κόσμο. Για παράδειγμα, περίπου το 75% εκείνων που βιώνουν ψύχωση επέστρεψαν στη δουλειά ή στις σπουδές σε διάστημα 2 ετών και μόλις το 20% εξακολουθεί να λαμβάνει αντιψυχωσική αγωγή στα 2 χρόνια του follow-up.

Το αξιοσημείωτο είναι πως ο Ανοιχτός Διάλογος δεν είναι μια εναλλακτική στις κλασικές ψυχιατρικές υπηρεσίες, είναι η ψυχιατρική υπηρεσία στη Δυτική Λαπωνία. Αυτό προσέφερε μια μοναδική ευκαιρία να αναπτυχθεί μια ολιστική προσέγγιση με καλά ενσωματωμένες υπηρεσίες εσωτερικών και εξωτερικών ασθενών. Συνεργαζόμενες με οικογένειες και κοινωνικά δίκτυα, όσο γίνεται περισσότερο στα σπίτια τους, οι ομάδες του Ανοιχτού Διαλόγου βοηθούν όσους εμπλέκονται σε μια κατάσταση κρίσης να είναι μαζί και να εμπλέκονται σε διάλογο. Σύμφωνα με την εμπειρία τους, αν η οικογένεια/ομάδα μπορέσει ν’ αντέξει το ακραίο συναίσθημα σε μια κατάσταση κρίσης και να υπομείνει την αβεβαιότητα, εν καιρώ συνήθως αναδύεται ένα κοινό νόημα και η επούλωση είναι εφικτή. Ο Ανοιχτός Διάλογος αντλεί από μία σειρά θεωρητικών μοντέλων, συμπεριλαμβανομένης της συστημικής οικογενειακής θεραπείας, της διαλεκτικής θεωρίας και του κοινωνικού κονστρουκτιβισμού.